ለኮሮናቫይረስ ተፅዕኖ የማይበገርና የሰከነ ንግድና ኢኮኖሚ መዘርጋት፣ የሥራ ዕድልን ማነቃቃትና አዳዲስ የልማት ሥራዎችን ማሳለጥ ሚኒስትሮቹን ለሽልማት አብቅቷል።
ባሕር ዳር፡ መስከረም 22/2013ዓ.ም (አብመድ) የንግድና ኢንዱስትሪ ሚኒስትር መላኩ አለበል እና የገንዘብ ሚንስትር አህመድ ሺዴ ከሰሞኑ የ2020 የአፍሪካ ቢዝነስ ሥራ አመራር ሽልማት ማሸነፋቸው ይታወሳል፡፡የንግድና ኢንዱስትሪ ሚኒስትሩ መላኩ አለበል የ2020 የአፍሪካ ቢዝነስ ሥራ አመራር ሽልማት አሸናፊ መሆናቸውን ተከትሎ ከአብመድ ጋር ቆይታ አድርገዋል።የአፍሪካ ቢዝነስ ሥራ አመራር ሽልማት በተቋም፣ በሀገርና በአህጉር ደረጃ በቢዝነስ አመራር በላቀ ደረጃ ውጤታማ ለሆኑ ጥቂት መሪዎች የሚበረከት የመልካም ተግባር የዕውቅና ሽልማት ነው፡፡ የገንዘብ ሚኒስትር አህመድ ሽዴም የዓመቱ ምርጥ የአፍሪካ ገንዘብ ሚኒስትር ሽልማትን ሲያሸንፉ የንግድና ኢንዱስትሪ ሚኒስትሩ መላኩ አለበል ደግሞ የ2020 የአፍሪካ ቢዝነስ ሥራ አመራር ሽልማት አሸናፊ ሆነዋል፡፡